નવી દિલ્હી: મેકઆલુ ટિક્કીથી ભારતીય કસ્ટમર્સને લુભાવનારાં મેકડોનાલ્ડ્સને તેના પ્રતિસ્પર્ધીઓ હંફાવી રહ્યા છે. તેની પાછળ બીજું કંઈ નહીં, પરંતુ તેના એક ફ્રેન્ચાઈઝી પાર્ટનર સાથે ચાલી રહેલી કાયદાકીય લડાઈ કારણભૂત છે. એક તરફ, ડોમિનોઝ પિઝાના ઓપરેટર જ્યુબિલિયન્ટ ફુડવર્ક્સ લિમિટેડનું કામકાજ છેલ્લા એક વર્ષમાં ડબલ થઈ ગયું છે, ત્યારે મેકડોનાલ્ડને પિઝાના ચાહકોના દેશ ભારતમાં કાયદાકીય લડાઈનો સામનો કરવો પડી રહ્યો છે.